b'\n_START_ARTICLE_\nNarodni park Yala\n_START_SECTION_\nGeografske zna\xc4\x8dilnosti\n_START_PARAGRAPH_\nObmo\xc4\x8dje parka Yala je ve\xc4\x8dinoma sestavljeno iz metamorfnih kamnin, ki spadajo v predkambrij in je razvr\xc5\xa1\xc4\x8deno v dve seriji, serijo Vijayan in Highland. Rde\xc4\x8dkasto rjava in nizka humusna siva tla prevladujejo med \xc5\xa1estimi vrstami tal. Park Yala se nahaja v najni\xc5\xbeji uravnavi \xc5\xa0rilanke, ki se razprostira od Trincomaleeja do Hambantota. Topografsko je obmo\xc4\x8dje ravna in rahlo valovita ravnina, ki je blizu obale visoka okoli 30 metrov, medtem ko se v notranjosti dvigne do 100-125 metrov. Narodni park se nahaja v suhi polpu\xc5\xa1\xc4\x8davski podnebni regiji, de\xc5\xbe pada prete\xc5\xbeno ob severovzhodnem monsunu. Povpre\xc4\x8dna letna koli\xc4\x8dina padavin se giblje med 500-775 milimetrov, medtem ko se povpre\xc4\x8dna temperatura v aprilu giblje med 26,4 \xc2\xb0 C in 30 \xc2\xb0 C. Park Yala je bolj vetroven med jugozahodnim monsunom v primerjavi z vetrom v severovzhodnem monsunu, hitrost vetra je od 23 do 15 kilometrov na uro._NEWLINE_Vode je ve\xc4\x8d po severovzhodnem monsunu. V suhi sezoni postane povr\xc5\xa1inska voda pomemben dejavnik. Povr\xc5\xa1inska vodna telesa se pojavljajo v obliki rek, umetnih jezer, vodnih kotanj, kamnitih bazenov in lagun. Vodne kotanje se pojavljajo na ni\xc5\xbeje le\xc5\xbee\xc4\x8dih mestih. Kamniti bazeni so lahko razli\xc4\x8dnih velikosti in vsebujejo vodo skozi celo leto, so zato pomemben vir vode za slone. Za \xc5\xa1tevilne vodne ptice in vodne bivole so naravne kotanje idealni habitati. Tak\xc5\xa1ni rezervoarji so v veliki meri koncentrirani na Obmo\xc4\x8dju I, ki mu sledi Obmo\xc4\x8dje II. V njem so med drugim rezervoarji Maha Seelawa, Buthawa, Uraniya in Pilinnawa. Veliko rek in potokov te\xc4\x8de v ju\xc5\xbeni smeri in izvirajo v visokogorju sosednje pokrajine Uva in osrednjega gorovja. Kumbukkan Oya na vzhodu in reka Menik ter njeni pritoki te\xc4\x8dejo v zahodnem delu skozi park in so v suhi dobi pomemben vir vode za divje \xc5\xbeivali. Obi\xc4\x8dajno vodotoki v suhi dobi presahnejo. Te reke in potoki imajo de\xc5\xbeni re\xc4\x8dni re\xc5\xbeim odvisen od razporeditve padavin. Kumbukkan Oya odvaja sedemkrat ve\xc4\x8d vode v de\xc5\xbeevni sezoni kot v suhi sezoni. Na obalni liniji parka se nahajajo \xc5\xa1tevilne lagune. Ve\xc4\x8d poti vodi v park Yala iz Kolomba, medtem ko je pot preko Ratnapure in Tissamaharame najkraj\xc5\xa1a z 270 km.\n_START_SECTION_\nVpliv cunamija leta 2004\n_START_PARAGRAPH_\nPark Yala je le\xc5\xbeal na neposredni poti cunamija v Indijskem oceanu leta 2004, kar je vplivalo na \xc5\xa0rilanko 90 minut po njegovem nastanku.  Cunami je povzro\xc4\x8dil hudo, vendar lokalizirano \xc5\xa1kodo v parku , pri \xc4\x8demer je bilo ubitih okoli 250 ljudi . Po poro\xc4\x8danju je bil val visok 6 metrov. Valovi so prispeli v notranjost samo skozi re\xc4\x8dna ustja v obalnih sipinah. Poplave so segale v notranjost od 392 do 1490 metrov. Glavna \xc5\xa1koda je nastala na habitatih gozdov in travnikov. Cunami je neposredno prizadel pribli\xc5\xbeno 5.000 hektarjev travi\xc5\xa1\xc4\x8d, gozdov in mokri\xc5\xa1\xc4\x8d. Satelitske slike so pokazale, da je povpre\xc4\x8dje indeksa normalizirane razlike v vegetaciji od 0,245-0,772 v obmo\xc4\x8dju I in II. Po nesre\xc4\x8di se je ta vrednost dramati\xc4\x8dno zni\xc5\xbeala na 0,2111. Pribli\xc5\xbeno 60% povr\xc5\xa1ine vzdol\xc5\xbe obale se je spremenilo. \xc5\xa0koda je bila najve\xc4\x8dja bli\xc5\xbee morju. Analizirali so vzorce gibanja dveh z radijskim oddajnikom ozna\xc4\x8denih slonov. \xc5\xa0tudija je ugotovila, da je njihovo gibanje v skladu z vedenjem, ki ga spodbujajo neposredni izzivi, ki jih je povzro\xc4\x8dil cunami, namesto odziva na "\xc5\xa1esti \xc4\x8dut".\n_START_SECTION_\nRastlinstvo\n_START_PARAGRAPH_\nNarodni park Yala ima razli\xc4\x8dne ekosisteme, vklju\xc4\x8dno vla\xc5\xbene monsunske gozdove, suhe monsunske gozdove, pol listopadne gozdove, trnjasto rastje, travnike, mo\xc4\x8dvirja, morska mokri\xc5\xa1\xc4\x8da in pe\xc5\xa1\xc4\x8dene pla\xc5\xbee. Obmo\xc4\x8dje pod gozdnim pokrovom je v glavnem v Obmo\xc4\x8dju I. ostalo je me\xc5\xa1anica grmovnic in travi\xc5\xa1\xc4\x8d (pelessa), vklju\xc4\x8dno z nekaterimi obse\xc5\xbenimi travniki. Obmo\xc4\x8dje gozda je omejeno na reko Menik, medtem ko travi\xc5\xa1\xc4\x8da najdemo na morski strani. Drugi habitatni tipi v Obmo\xc4\x8dju I. so rezervoarji in vodne kotanje, lagune in mangrove ter obdelovalne povr\xc5\xa1ine. Mangrovska vegetacija v laguni Buthuwa je ve\xc4\x8dinoma Rhizophora mucronata, medtem ko sta Avicennia spp. in Aegiceras spp. manj bogati. Rastlinstvo v Obmo\xc4\x8dju II. je podobno kot pri prvem. Yalawela, kadar je ustvarjeno ri\xc5\xbeevo polje, predstavlja travi\xc5\xa1\xc4\x8da Pitiya. Mangrove iz Obmo\xc4\x8dja II. se nahajajo okoli izliva reke Menik, ki meri do 100 hektarov. Obi\xc4\x8dajne mangrove so Rhizophora mucronata, Sonneratia caseolaris, Avicennia spp. in Aegiceras corniculatum. V tem obmo\xc4\x8dju so tudi lagune Pilinnawa, Mahapothana in Pahalapothana. Druge pogoste vrste mangrov so Sonneratia caseolaris, Acanthus ilicifolius, Excoecaria agallocha in Lumnitzera racemosa. V golem pesku najdemo Crinum zeylanicum. _NEWLINE_V Obmo\xc4\x8dju III., IV. in V. so gozdovi bolj raz\xc5\xa1irjeni. Drevesne kro\xc5\xa1nje v glavnem vsebuje rastline Drypetes sepiaria in rastlinske vrste Manilkara hexandra. Travnate povr\xc5\xa1ine pitiya so pomembne za pa\xc5\xa1o \xc5\xbeivali. Cynodon barberi je obi\xc4\x8dajna trava na teh travi\xc5\xa1\xc4\x8dih, medtem ko v bli\xc5\xbeini pla\xc5\xbee prevladuje Zoysia matrella. Med 300 cvetnimi vrstami so Manilkara heksandra, Drypetes sepiaria, cejlonski saten (Chloroxylon swietenia), Terminalia arjuna, Limonia acidissima, Berrya cordifolia, Randia dumetorum, Pleurostylia opposita, Gymnema sylvestre, zvon\xc4\x8dasta mimoza (Dichrostachys cinerea), indijski \xc5\xa1panski bezek (Azadirachta indica), Banjanovec, Salvadora persica, cejlonski hrast Schleichera oleosa, konopljika Vitex pinnata, indijska robida (Syzygium cumini), Gmelina asiatica, Carissa spinarum, Euphorbia antiquorum in Acacia eburnea. Na sezonsko poplavljenih obmo\xc4\x8djih Obmo\xc4\x8dja II. se najde divja vrsta ri\xc5\xbea (Oryza sp.). Glenniea unijuga je endemi\xc4\x8dna rastlinska vrsta, ki se nahaja okoli mokri\xc5\xa1\xc4\x8d. Zdravilne rastline so Munronia pumila, Salacia reticulata in Asparagus racemosus.\n_START_SECTION_\nPtice\n_START_PARAGRAPH_\nPark Yala je eden od 70 pomembnih obmo\xc4\x8dij za ptice na \xc5\xa0rilanki.  Od 215 vrst ptic v parku je sedem endemi\xc4\x8dnih. To so \xc5\xa1rilan\xc5\xa1ki sivi kljunoro\xc5\xbeec (Ocyceros gingalensis), nacionalna ptica \xc5\xa1rilan\xc5\xa1ka pegatka (Gallus lafayetii), \xc5\xa1rilan\xc5\xa1ki lesni golob (Columba torringtoniae), plezalka Psilopogon rubricapillus, \xc4\x8drni \xc4\x8dopasti Pycnonotus flaviventris, \xc4\x8debelar Merops philippinus in pevec Pellorneum fuscocapillus. \xc5\xa0tevilo razli\xc4\x8dnih vodnih ptic, ki \xc5\xbeivijo v mo\xc4\x8dvirjih parka Yale je 90, od teh jih je polovica selivk. Vodne ptice (mala \xc5\xbevi\xc5\xbejajo\xc4\x8da rasa (Dendrocygna javanica), raca Spatula querquedula ), kormorani (pritlikavi kormoran, indijski kormoran), velike vodne ptice (siva \xc4\x8daplja, \xc4\x8drnokljuni ibis (Threskiornis melanocephalus), evrazijska \xc5\xbeli\xc4\x8darka (Platalea leucorodia), \xc5\xa1torklja azijski odprtokljun (Anastomus oscitans), poslikana \xc5\xa1torklja Mycteria leucocephala), srednje velik mo\xc4\x8dvirnik Tringa spp. In mali mo\xc4\x8dvirnik Charadrius spp. sta med najpogostej\xc5\xa1imi vodnimi pticami. \xc4\x8crnovrata \xc5\xa1toklja (Ephippiorhynchus asiaticus) in mali marabu (Leptoptilos javanicus) sta med \xc5\xa1tevilnimi redkimi pticami, ki jih je mogo\xc4\x8de videti v parku. Zabele\xc5\xbeena sta bila tudi veliki beli pelikan (selivka) in gnezdilec sivi pelikan (Pelecanus philippensis). Druge vodne ptice v lagunah so mali plamenec (Phoenicoparrus minor), pelikani in redke vrste, kot so vijoli\xc4\x8dna \xc4\x8daplja (Ardea purpurea), no\xc4\x8dne \xc4\x8daplje (Nycticorax) in druge \xc4\x8daplje, \xc4\x8drni mo\xc4\x8dvirnik (Porphyrio indicus) in orientalski darter (Anhinga melanogaster). Tiso\xc4\x8de vodnih ptic se seli v lagune v \xc4\x8dasu severovzhodnega monsuna. To so raca Anas acuta, belokrila \xc4\x8digra (Chlidonias leucopterus ali Chlidonias leucoptera), evrazijski \xc5\xa1kurh (Numenius arquata), Numenius phaeopus, pobre\xc5\xbeniki in Arenaria interpres. Krepki ka\xc4\x8dji orel (Spilornis cheela ) in beli morski orel (Haliaeetus leucogaster) sta roparja v parku. Gozdne ptice so oran\xc5\xbeno-zeleni golob (Treron bicinctus), kljunoro\xc5\xbeci, razni muharji (tudi indijski rajski muhar Terpsiphone paradisi), azijski plezalci in kobilarji.\n_START_SECTION_\nSesalci\n_START_PARAGRAPH_\nVklju\xc4\x8dno s \xc5\xa1rilan\xc5\xa1kim slonom, \xc5\xbeivi v parku 44 vrst sesalcev in ima eno najve\xc4\x8djih gostot leopardov na svetu.  Ocenjeno je da \xc5\xbeivi 25 posameznih leopardov v Obmo\xc4\x8dju I.  \xc4\x8creda slonov vsebuje 300-350 osebkov.  Termitski medved (Melursus ursinus, leopard, slon in vodni bivol so vse ogro\xc5\xbeene vrste, ki so v parku Yala za\xc5\xa1\xc4\x8ditene. \xc4\x8ceprav so vodni bivoli avtohtoni prebivalci \xc5\xa0rilanke, ve\xc4\x8dina populacije vsebuje gene doma\xc4\x8de \xc5\xbeivine ali pa se je rodila v divji populaciji. Med drugimi sesalci, ki jih lahko vidimo v parku so tudi opice kot je cejlonski makak (Macaca sinica), vitostase opice (Colobinae) in hunaman ali sveti langur (Semnopithecus antellus), zlata cibetka Paradoxurus zeylonensis, rde\xc4\x8di vitki loris (Loris tardigradus) in ribi\xc5\xa1ka tigrasta ma\xc4\x8dka. Populacija slonov v parku se sezonsko spreminja. _NEWLINE_Med jeleni sta pogosta \xc5\xa1rilan\xc5\xa1ki zambar (Rusa unicolor unicolor) in \xc4\x8dital (Axis axis).\n_START_SECTION_\nPlazilci\n_START_PARAGRAPH_\nPlazilcev je v parku 47, od katerih jih je \xc5\xa1est endemi\xc4\x8dnih: \xc5\xa1rilan\xc5\xa1ki krait (Bungarus ceylonicus), boulengerski luskar Xenochrophis asperrimus, \xc5\xa1rilan\xc5\xa1ka lete\xc4\x8da ka\xc4\x8da Chrysopelea taprobanica, agama \xc5\xa1rilan\xc5\xa1ki krvoses Calotes ceylonensis, wiegmannova agama (Otocryptis wiegmanni) in bahirjev ku\xc5\xa1\xc4\x8dar (Sitana bahiri)._NEWLINE_Obalni pas parka obi\xc5\xa1\xc4\x8de vseh pet zelo ogro\xc5\xbeenih morskih \xc5\xbeelv (orja\xc5\xa1ka usnja\xc4\x8da (Dermochelys coriacea), zelenkasta \xc5\xbeelva (Lepidochelys olivacea), glavata kareta, prava kareta (Eretmochelys imbricata) in orja\xc5\xa1ka \xc4\x8drepaha (Chelonia mydas). V parku \xc5\xbeivita dve vrsti krokodilov, mo\xc4\x8dvirski krokodil (Crocodylus palustris) in morski krokodil (Crocodylus porosus). Med plazilci sta \xc5\xa1e indijska kobra (Naja naja) in Russellov gad (Daboia russelii).\n_START_SECTION_\nDvo\xc5\xbeivke\n_START_PARAGRAPH_\nV parku so zabele\xc5\xbeili 18 vrst dvo\xc5\xbeivk, Bufo atukoralei in Adenomus kelaartii sta endemi\xc4\x8dni.\n_START_SECTION_\nRibe\n_START_PARAGRAPH_\nV vodotokih park Yala najdemo 21 sladkovodnih rib. Ribja populacija v trajnih rezervoarjih vsebuje ve\xc4\x8dinoma eksoti\xc4\x8dno ribo mozambi\xc5\xa1ka tilapia (Oreochromis mossambicus). Garra ceylonensis in Esomus thermoicos sta endemi\xc4\x8dni med drugimi vrstami. Dawkinsia filamentosa, Systomus sarana, Pseudetroplus maculatus, syn. Etroplus maculatus in Lepidocephalichthys thermalis so obi\xc4\x8dajne ribje vrste.\n_START_SECTION_\nNevreten\xc4\x8darji\n_START_PARAGRAPH_\nRaki in kozice so \xc5\xbeivali v lagunah v parku._NEWLINE_Tu najdemo vrsto vrst metuljev: Graphium sarpedon, Papilio demoleus, Pachliopta hector, Delias eucharis in Papilio polytes so obi\xc4\x8dajne vrste.\n_START_SECTION_\nKulturni pomen\n_START_PARAGRAPH_\nYala je bil sredi\xc5\xa1\xc4\x8de preteklih civilizacij. Kralj Ravana, mitski hindujski anti junak, verjamejo, da je svoje kraljestvo ustanovil tukaj z Ravano Kotte, ki je zdaj potopljena v morju. Trgovci so z njim prinesli indoarijansko civilizacijo, saj je bil Yala na njihovi trgovski poti. Veliko \xc5\xa1tevilo starodavnih rezervoarjev je dokaz bogate hidravli\xc4\x8dne in kmetijske civilizacije iz 5. stoletja pred na\xc5\xa1im \xc5\xa1tetjem. Situlpahuwa, ki je bila dom 12.000 arahantov (dobrih ljudi), se nahaja znotraj obmo\xc4\x8dja parka skupaj z Magul Vihara, ki je bilo zgrajeno leta 87 pr. n. \xc5\xa1t. in Akasa Chaitiya, ki je bilo zgrajeno v 2. stoletju pred na\xc5\xa1im \xc5\xa1tetjem. Kmetije so rasle na obmo\xc4\x8dju v \xc4\x8dasu kraljestva Ruhuna. Po mnenju Mahavamse je kraljestvo Ruhuna do konca 13. stoletja za\xc4\x8delo upadati. V kolonialnem obdobju je Yala postal priljubljen lovski revir. Park letno obi\xc5\xa1\xc4\x8de 400.000 romarjev.\n_START_SECTION_\nGro\xc5\xbenje in varstvo\n_START_PARAGRAPH_\nGlavna gro\xc5\xbenja parku je lov, kampiranje, se\xc4\x8dnja, poseganje kmetijstva in prosto \xc5\xbeive\xc4\x8da doma\xc4\x8da \xc5\xbeivina. Lovci so ubile \xc5\xbee ve\xc4\x8d nadzornikov. Dragulje i\xc5\xa1\xc4\x8dejo vzdol\xc5\xbe reke Menik z miniranjem in luknje, ki jih ustvarja rudarjenje segajo do 30 metrov globoko in se lahko vidijo vzdol\xc5\xbe Kumbukkan Oya. V obmo\xc4\x8dju III. in IV. je resen poseg, saj se pri gojenju ri\xc5\xbea in po\xc5\xbeigalni\xc5\xa1tvu zagotovi pa\xc5\xa1a v suhi sezoni in zato tr\xc4\x8di z mejo para. Veliki nasadi Sonneratia caseolaris se soo\xc4\x8da z odmiranjem v estuariju reke Menik. Pridelovanje tobaka, hrup in onesna\xc5\xbeevanje zraka zaradi nekontroliranega turizma so druga vpra\xc5\xa1anja varovanja. Rast invazivnih tujih vrst, kot so Lantana camara, Opuntia dillenii, Chromolaena odorata grozijo domorodnim rastlinam. _NEWLINE_Globoko v gozdu se na o\xc4\x8di\xc5\xa1\xc4\x8denih obmo\xc4\x8djih goji konoplja. Krivolovci v Patanangali lovijo divje \xc5\xbeivali in jih prodajajo. \xc5\xbdelve se ulovijo v ribi\xc5\xa1ke mre\xc5\xbee. Postavili so tudi pasti v notranjosti in izkopali \xc5\xbeelvja gnezda. V odsotnosti ro\xc4\x8dnega pletja, ki se je izvajalo vse do petdesetih let prej\xc5\xa1njega stoletja, so se neizogibno spremenila notranja travi\xc5\xa1\xc4\x8da v grmi\xc4\x8dasto d\xc5\xbeunglo. Turizem je v preteklosti povzro\xc4\x8dal te\xc5\xbeave z vozili, ki so motila divje \xc5\xbeivali. V Sithulpahuwi je problem najhuj\xc5\xa1i, ko ga obi\xc5\xa1\xc4\x8de tiso\xc4\x8de romarjev, kar vodi v veliko stopnjo komercializacije. Oddelek za ohranjanje prosto \xc5\xbeive\xc4\x8dih \xc5\xbeivali je sprejel nekaj varovalnih ukrepov, kot so upravljanje pa\xc5\xa1nikov, ohranjanje vodnih kotanj in izkoreninjenje invazivnih tujih vrst. Postavljena je bila elektri\xc4\x8dna ograja dolga 40 kilometrov, da bi slonom prepre\xc4\x8dili selitev v bli\xc5\xbenje vasi.\n_START_SECTION_\nTurizem\n_START_PARAGRAPH_\nNarodni park Yala je najbolj obiskan park na \xc5\xa0rilanki. V letu 2002 je park obiskalo okoli 156.867 turistov. Tujci, zlasti Evropejci, predstavljajo 30% vseh obiskovalcev.  Obmo\xc4\x8dje I. je glavno podro\xc4\x8dje za obiske. Obmo\xc4\x8dje III. (glavna vrata na obmo\xc4\x8dju Galge, na cesti Buttala-Kataragama) in sosednji park Kumana ali "Yala vzhod" (glavna vrata v Okandi, na vzhodni obali nedale\xc4\x8d od Pottuvila) pa postajajo prav tako priljubljena._NEWLINE_Upo\xc5\xa1tevaje, da je Situlpahuwa romarsko mesto, geografsko v Obmo\xc4\x8dju III., ima nekak\xc5\xa1en status "enklave" in je dostopno po lo\xc4\x8denih cestah iz Tissa in Kataragame. Ve\xc4\x8dina obiskovalcev pravi, da so razlogi za njihov obisk ogled divjih \xc5\xbeivali, slon pa je najbolj za\xc5\xbeelena \xc5\xbeival. Obiskovalci \xc5\xbeelijo videti medveda, leoparde, ptice. Leta 2000 so prihodki obiskovalcev, vklju\xc4\x8dno s pristojbinami za bivanje, zna\xc5\xa1ali pribli\xc5\xbeno 468.629 USD. Zaradi slab\xc5\xa1ih varnostnih pogojev so bili prihodki izgubljeni.  Narodni park Yala je bil dovzeten za teroristi\xc4\x8dne napade. 17. oktobra 2007 je skupina pripadnikov teroristi\xc4\x8dnih tamilskih skupin napadla voja\xc5\xa1ki oddelek v Thalgasmankadi v parku.  V napadu je bilo ubitih \xc5\xa1est vojakov, drugi pa ranjeni v eksploziji mine. 11. julija 2008 so v napadu umrle \xc5\xa1tiri osebe, v napadu na avtobus z romarji, ki so potovali v Kataragama. Od konca dr\xc5\xbeavljanske vojne maja 2009 ni bilo nasilja na obmo\xc4\x8dju parka Yala in je popolnoma varen za obiskovalce; to je bil tudi glavni dejavnik pri odpiranju Obmo\xc4\x8dja III. in V. za turiste._NEWLINE_Od januarja do junija 2008 je park Yala obiskalo 9.078 lokalnih turistov od tega 7.532 tujcev. V istem obdobju leta 2009 so se prihodi pove\xc4\x8dali na 18.031 doma\xc4\x8dinov in 10.439 tujcev. V skladu s tem se je pove\xc4\x8dal prihodek na 235.000 USD v letu 2009. Obiskovalcem je dovoljeno videti divje \xc5\xbeivali od 5.30 do 18.30. Zaradi su\xc5\xa1e je park zaprt za turiste od 1. septembra do 15. oktobra; vendar je bilo v letih 2009 in 2010 zaprtje presko\xc4\x8deno, saj so jezera napolnili z vodno za pitje za \xc5\xbeivali. Prihodnja strategija o ravnanju v su\xc5\xa1i \xc5\xa1e ni jasna.'